Lav et referat af nedenstående tekst:

Tekst:
Lige siden den nat i august sidste år har forældrene forsøgt at finde ud af, hvorfor deres datter, Mille Skjold Svendsen, pludselig døde. Hun blev blot 17 år. - Man har det ikke bedre, som tiden den er gået, og vi intet aner om, hvordan min datter, hun er blevet taget herfra, fortæller Peter Hermann Svendsen. Siger godnat hver aften på kirkegården Den unge pige fra Aalborg var til fest i et sommerhus med en gruppe venner. Hun blev pludselig livløs, mens hun var sammen med en ung mand i et anneks til sommerhuset. Få timer senere blev Mille Skjold Svendsen erklæret død på Aalborg Universitetshospital. - Der mangler ord. Man er tom. Efterladt. Ked af det, og så har man en enorm sorg indeni, som man bærer på, som er svær at forklare, når man mister sit barn, siger Rikke Skjold Pedersen. Hun kommer hver eneste dag på Vejgaard Kirkegård, hvor datteren er begravet. - Det er bare den helt helt forkerte rækkefølge. Man skal ikke begrave sine børn, siger Rikke Skjold Pedersen. Hun kommer på kirkegården flere gange om dagen og hver aften for at sige godnat til datteren. Dødsårsag uafklaret Umiddelbart efter det tragiske dødsfald får familien at vide, at Mille Skjold Svendsen var død af en stor hjerneblødning. Politiet lukker efterforskningen. Der er ikke mistanke om noget kriminelt. Få uger senere finder Rikke Skjold Pedersen ud af, at en anden læge, som nærstuderer scanningsbillederne, den nat Mille Skjold Svendsen døde, konkluderer, at hun ikke døde af en stor hjerneblødning. Aalborg Universitetshospital ender med at kalde dødsårsagen for uafklaret. Mille bliver ikke obduceret Embedslægen undersøger også Mille Skjold Svendsen. Hun anbefaler en obduktion for at klarlægge dødsårsagen. Ifølge Nordjyllands Politi, får politiet ikke besked om, at en anden læge har afvist en stor hjerneblødning som dødsårsag. Derfor følger politiet heller ikke embedslægens anbefaling om en obduktion. Forældrene føler, der bliver løjet Rikke Skjold Pedersen har flere gange forsøgt at få Nordjyllands Politi til at finde datterens dødsårsag, men hverken Nordjyllands Politi, Den Uafhængige Politiklagemyndighed eller  Statsadvokaten har ikke fundet grundlag for eksempelvis at få Mille Skjold Svendsen gravet op og obduceret. - Nogen vil sige, at jeg er tvunget til at lade sagen ligge, men det kan jeg ikke. Jeg kan ikke finde ro i at finde accept af, at myndighederne har løjet over for os, og de har forsøgt at skjule de ting. Det gør, at jeg sidder tilbage med en frygt af, at det her kommer til at ske for andre - og det kan også være, at det er sket for andre, siger Rikke Skjold Pedersen. En million ubesvarede spørgsmål - Det kommer jo bag på en, at en myndighed som politiet ikke har nosser nok til at åbne munden og sige, at de måske har gjort en fejl, men de begynder bare at gemme på deres viden og ikke vil noget som helst. Det frustrerer en mega meget. Det kan jeg sgu ikke leve med, det kan jeg ikke, lyder det fra Peter Hermann Svendsen. - Jeg går med en million spørgsmål oven i hovedet, som jeg gerne vil have svar på, som der ikke er nogen, der kan - eller vil - svare på, tilføjer han. Mor kæmper for Milles skyld Rikke Skjold Pedersen er klar til at kæmpe videre, for hun mener, det er en vigtig kamp at tage. -  For det første for Milles skyld, hendes retfærdighed, hendes liv, men også for alle andre. Der er ikke nogen, der fortjener at blive efterladt alene med et systemsvigt som det her, som vi er blevet, fastslår hun.

Referat:
Rikke Skjold Pedersen og Peter Hermann Svendsen gennemlever alle forældres mareridt. De har mistet deres datter, da hun 6. august sidste år var til fest i et sommerhus i Tversted.